Gytis Vilius

Gytis Vilius (g. 1988 m. kovo 4 d.) – Lietuvos krepšinio teisėjas (FIBA kategorija).Gytis Vilius, basketnews.lt.

Teisėjauja LKL, „Eurolygos“ varžybose. Parinktas teisėjauti 2021 m. „Eurolygos“ pusfinalio ir finalo varžyboms (pirmasis lietuvis po Romualdo Brazausko (2010 m.), kuriam suteikta teisė teisėjauti svarbiausio klubinio Europos krepšinio turnyro finalinėse kovose).Oficialu: Gytis Vilius teisėjaus Eurolygos finalo ketverte, basketnews.lt.Neeilinis įvertinimas: Vilius švilps Eurolygos finale, basketnews.lt. Taip pat teisėjavo ir 2022 m. „Eurolygos“ finale.

2019, 2020, 2021 m. išrinktas geriausiu LKL teisėju.Geriausiu LKL teisėju trečius metus iš eilės pripažintas Gytis Vilius, lrt.lt

Nuo septynerių metų treniravosi Kauno krepšinio mokykloje. Būdamas šešiolikos pradėjo teisėjauti krepšinio varžyboms. Vienerius metus teisėjavo RKL, dvejus – NKL, o būdamas 22-ejų debiutavo Lietuvos krepšinio lygoje. Tarptautinės kategorijos FIBA arbitru Gytis Vilius tapo 2017 m., o 2018 m. pradėjo darbą „Eurolygoje“. Taip pat dirbo tarptautinėse FIBA varžybose.Rytis Sabas. G.VILIUS – APIE TEISĖJO KARJEROS PRADŽIĄ BEI ĮSIMINTINIAUSIAS AKIMIRKAS, Krepšinio namai

 Šaltiniai 

Kategorija:Lietuvos krepšinio teisėjai